lflage/wiki-talks huggingface dataset:
Conversa:O Golem

message: Este libro ten til ou non? Por moito que busco, tanto na referencia como nesta procura, o título aparece sen til... Breogan2008, tes outra referencia na que se poida verificar se o título é correcto? Non conseguín atopar tampouco unha imaxe da portada. Se non hai unha referencia axeitada haberá que movelo para O Golem. Saúdos, --Elisardojm (conversa) 11 de setembro de 2020 ás 15:11 (UTC)
replies: text: Boas Elisardo, pois estiven buscando noutros lugares e non atopei referencia para o título con til. É posible que lla puxera eu sen decatarme, polo que coincido contigo no movemento do título en base ás referencias que temos. Procedo a facer o cambio. Saúdos e grazas por fixarte.--Breogan2008 (conversa) 11 de setembro de 2020 ás 15:36 (UTC)
thread_title: Golem ou Gólem
Conversa:Deportivo da Coruña Feminino

message: Xa o dixen na páxina do Karbo Deportivo, pero deixo constancia aquí tamén para estea máis claro.
Xa están as referencias inseridas no artigo onde queda claro que o Karbo pasa ao Deportivo entre novembro de 1983 e xaneiro de 1984 (Diario Marca, 5 de xaneiro de 1984. p. 10.)(La Voz de Galicia. 26 de novembro de 1983. p. 47). Pero ademais:
* Obsérvese esta foto de Inma Castañón, capitana do Karbo C.F. coa primera Copa da Raíña oficial gañada na tempada 1982/83. Pode observarse claramente a camisola branca co escudo do Colexio Karbo. (A foto procede desta reportaxe do diario Marca). E o mesmo na crónica do diario As (fonte).
* Na copa Raíña Sofía de 1981 tamén aparecen con camisolas semellantes, color branco e co escudo do colexio Karbo: ligazón 1 e ligazón 2, de La Voz de Galicia (nestas ligazón tamén se explica que non tiñan axuda de ninguén para viaxar e que tiveron que levar como reposto as camisolas do Imperátor e do Orzán).
Por non falar xa do caso de 1981 en que o Deportivo e o concello lle negan o estadio ao Karbo (Lanza: diario de la Mancha, 21 de abril de 1981. p.12.) (Faro de Vigo. 21 de abril de 1981. p. 40.)(Faro de Vigo. 22 de abril de 1981. p. 37), que de feito levou á publicación dunha rajada no xornal Mundo Deportivo: ligazón
Así pois, a afirmación "O Deportivo da Coruña creou a súa sección de fútbol feminino no ano 1980, tras un acordo co Karbo F.C., pasando a denominase Karbo Deportivo de La Coruña completamente integrado na estrutura do Deportivo da Coruña, pasando así mesmo a empregar as cores e escudo do Deportivo." que figuraba no artigo era completamente falsa, xa que:
1) O acordo non chegou ata inverno de 1983.
2) Entre 1980 e 1983 o Karbo usaba as suas propias camisetas, cor branca e co escudo da academia Karbo. E mesmo chega ao punto de levar como camisolas de reposto a de terceiros equipos como o Orzán e o Imperator (se naquela altura fose una sección do Deportivo, non lle deberían forncer as equipacións?)
3) O propio Deportivo negoulle o estadio en 1981, algo imposible se fose un equipo "competamente integrado na estrutura do Deportivo da Coruña".
Polo tanto parece obvio que o Karbo non foi parte do Deportivo da Coruña entre 1980 e novembro de 1983, ata que se acadou o devandito acordo anunciado na prensa.
Saúdos. -- Jorges65 (conversa) 30 de setembro de 2020 ás 07:13 (UTC)
thread_title:  O Karbo Deportivo aparece na tempada 83/84
Conversa:Ramón Barreiro

message: No nació en Pontevedra, nació en Castrnuño (Valladolid) pueblo natal de su madre Feliciana Vázquez, donde veraneaban. 
replies: text: Corrixido. Grazas polo aviso. Xas (conversa) 2 de outubro de 2020 ás 16:01 (UTC)
replies: text: :WP:CITE, WP:NFP, WP:FF, WP:V. --. HombreDHojalata.conversa 2 de abril de 2024 ás 21:21 (UTC)
thread_title:  Lugar de nacemento
Conversa:Andrea M. Ghez

message: Por un casual, este artigo esta feito con axuda dun tradutor automático? É que ten moitos asteriscos e parece que marcan termos dubidosos ou incorrectos... Corribot (conversa) 8 de novembro de 2020 ás 19:58 (UTC)
replies: text: :O asterisco é correcto, é unha fonte de radio que ten un asterisco no nome.--HacheDous=0 (conversa) 8 de novembro de 2020 ás 20:07 (UTC)
thread_title:  Asteriscos
Conversa:Evaristo Castromil

message: Boas tardes. Esta semana estiven na Casa da Auga, na Voutureira, parroquia de Budiño, no Pino. Os propietarios aseguráronme que foi aquí onde naceu Evaristo Castromil Otero. Comentáronme que orixinalmente o edificio do século XIX pertenceu aos condes de Turnes, quen a doaron á Igrexa. Esta vendeuna aos pais de Evaristo Castromil, motivo polo que aquí naceu. Como non teño outra proba máis que a palabra do dono, quero deixar aquí este testemuño para que, no futuro, se estea atento ás fontes para reconfirmalo ou probar o seu nacemento en Santiago. Un saúdo!--Castelao (conversa) 18 de outubro de 2020 ás 18:44 (UTC)
thread_title:  Lugar de nacemento
Conversa:Selim Palmgren

message: Usuario:Piquito, vin que desfixeches unha edición que substituía unha categoría xeral por outra máis específica (:Categoría:Nados en Finlandia por :Categoría:Nados na rexión de Satakunta). Non entendo isto. Os artidos deben ir na categoría máis específica, e Palmgren naceu en Pori, capital de Satakunta. --Norrin (Fálame) 20 de outubro de 2020 ás 11:43 (UTC)
replies: text: Ola Norrin, realmente non mudei unha categoría específica por unha xeral, se miras o historial verás que revertín a túa edición e outra de Chairego, co cal recuperei a versión inicial do artigo, que estaba encadrado na :Categoría:Nados en Pori (que ao crear o artigo esquecín crear, o que motivou o cambio de Chairego e o teu propio). Podes ver no artigo que a categoría na que está encadrado non é xeral, senón máis específica (Satakunta por Pori). Un saúdo, Piquito (conversa) 20 de outubro de 2020 ás 15:27 (UTC)
replies: text: :Certo é. Grazas! --Norrin (Fálame) 21 de outubro de 2020 ás 07:58 (UTC)
thread_title:  Categoría
Conversa:Carbonífero

message: "As plantas que evitaban a terra" supoño que será "As plantas que habitaban a terra". [ Furagaitas * ] 1 de novembro de 2020 ás 08:55 (UTC)
replies: text: Feito, Furagaitas. De tódolos xeitos, síntete libre para facer, ti mesmo, a corrección. Lembra que a Galipedia, é unha enciclopedia colaborativa. Grazas. Un saúdo. --MAGHOI (conversa) 1 de novembro de 2020 ás 10:07 (UTC)
thread_title: Erro?
Conversa:Orest Ivaniuk

message: * Revisar lugar de nacemento: Bahna ou Vyzhnytsia. 
* Revisar data ordenación sacerdotal: 26 de decembro ou [26 de setembro]] de 1926. 
* Traslado ao Canadá: 1948 ou 1947. 
--Norrin (Fálame) 4 de novembro de 2020 ás 13:06 (UTC)
thread_title:  Tarefas pendentes
Conversa:Estrutiónidos

message: É unha norma xeral que os th gregos pasen a galego como t (por exemplo thermos > termo, ornitho > ornito e as súas familias léxicas), aínda que se pronunciasen con zeta en grego. Tendo en conta isto entre estrutiónidos e estruciónidos escolleuse a forma con t. A Real Academia Galega non se pronuncia sobre esta palabra, pero si o fai sobre outras familias con th, como, por exemplo, certhiidae, que é cértidos para o RAG. Non atopei a palabra en dicionaios portugueses, pero no Estravís estrutionídeo é con t. En cambio no Digalego póñeno con c (pero outras familias con th póñenas con t). Á espera de maiores clarificacións sobre este termo, queda polo momento con t.--Miguelferig (conversa) 21 de novembro de 2020 ás 12:01 (UTC)
thread_title:  EstruTiónidos
Conversa:Abdalá I de Xordania

message: Segundo WP:NPP os nomes de monarcas se traducen polo seu cognado en galego. Malia non ser un nome galego, a adaptación tradicional do nome árabe عبد الله ao galego é Abdalá, e non a forma tradicional anglófona Abdullah. Amais, Abdalá é a forma máis achegada á que se obtería aplicando WP:TRL (Abd Ala), etimolóxicamente ten máis sentido co galego Alá, e por último, é unha forma que conta con referencias (Diciopedia). --Norrin (Fálame) 4 de decembro de 2020 ás 11:42 (UTC)
thread_title:  Abdalá vs Abdullah
Conversa:Xea

message: Ata onde eu sei, tódolos mitógrafos denominan este personaxe como Xea (Gea), e só modernamente recibe o nome de Gaia. Por iso propoño mover o artigo a Xea e que Gaia sexa a redirección. Pedro --Lameiro (conversa) 6 de decembro de 2020 ás 11:58 (UTC)
replies: text: Habería, Pedro, que citar as fontes. --. HombreDHojalata.conversa 7 de decembro de 2020 ás 12:55 (UTC)
replies: text: : --. HombreDHojalata.conversa 7 de decembro de 2020 ás 15:09 (UTC)
thread_title:  Gaia vs Xea 

message: No cadro que achega a biografía de Xea dise que o seu pai foi Eter e Caos, e a súa nai Hemera e Caligo. Non foi así, e hai bibliografía que dan unha versión moi distinta (Hesíodo, Miguel Ángel Elvira Barba e Pierre Grimal) e coincidente entre os tres. Xea nace de Caos (deusa primixenia, sen nai), e do mesmo Caos xurdiron despois Éter e Emera/Hémera; non sei quen poderá ser Caligo. Tampoico sei onde corrixir esa xenealoxía. Pedro --Lameiro]] (conversa) 9 de decembro de 2020 ás 19:33 (UTC)
replies: text: Pedro, os datos estaban tomados automaticamente de Wikidata. Se queres que apareza outra cousa distinta non tes máis que editar e poñelos ti mesmo (así). Mira a ver se quedou ben. --. HombreDHojalata.conversa 12 de decembro de 2020 ás 21:42 (UTC)
thread_title:  Pai e nai
Conversa:Escualomorfos

message: Na miña opinión tanto o nome galego como o ciéntífico están errados. Científicamente o seu nome correcto é Squalomorphi, polo que a súa adaptación ao galego debe ser Escualomorfos. Por outra parte, este taxon non se trata dun grupo, senón dunha superorde (que comprende as catro ordes que se indican no texto do artigo). --XoioÉche o que hai 7 de decembro de 2020 ás 07:48 (UTC) (Véxase a nota).Squalomorphi no WoRMS.
=== Nota ===
* Xoio, estou de acordo con escualomorfos. Tamén hai confusión coa terrminación ii ou i, pero no WORMS é i. Pero tamén hai Galeomorphii (con dous is) e Selachimorpha.--Miguelferig (conversa) 8 de decembro de 2020 ás 11:59 (UTC)
replies: text: ::Moitas frazas. --XoioÉche o que hai 9 de decembro de 2020 ás 00:27 (UTC)
thread_title:  Nome galego e nome científico 

message: * Xoio, estou de acordo con escualomorfos. Tamén hai confusión coa terrminación ii ou i, pero no WORMS é i. Pero tamén hai Galeomorphii (con dous is) e Selachimorpha.--Miguelferig (conversa) 8 de decembro de 2020 ás 11:59 (UTC)
replies: text: ::Moitas frazas. --XoioÉche o que hai 9 de decembro de 2020 ás 00:27 (UTC)
thread_title:  Nota
Conversa:Georges M. Saad Abiyounes

message: Usuario:Chairego apc desfixen o teu cambio, "Xurx" é a romanización de "جورج" segundo WP:TRL, a semellanza co galego "Xurxo" é simple coincidencia. Saúdos! --Norrin (Fálame) 11 de decembro de 2020 ás 07:06 (UTC)
replies: text: cc Usuario:Breogan2008 --Norrin (Fálame) 11 de decembro de 2020 ás 09:00 (UTC)
replies: text: :OK, pensei que era un erro. Perdoa e saúdos.--Breogan2008 (conversa) 11 de decembro de 2020 ás 09:58 (UTC)
thread_title:  Cambio
Conversa:Didelphis

message: Xoio, atopei unha referencia para o nome común "sarigüeia" a secas referido xenericamente a "marsupial atopado no continente americano", pero habería que achegar referencias ós nomes comúns das especies, ou se non hai, movelas ós nomes científicos. No TESOURO INFORMATIZADO DA LINGUA GALEGA do ILG non atopei referencia a "Sarigüé" e tampouco a atopei noutras fontes polo momento, de non achegarse, esa denominación común penso que tería que ser eliminada... Saúdos, --Elisardojm (conversa) 16 de decembro de 2020 ás 10:51 (UTC)
replies: text: Tes razón. Son lusismos non admitidos pon ningunha fonte autorizada. Corrixido. --XoioÉche o que hai 16 de decembro de 2020 ás 13:51 (UTC)
replies: text: :Entón, de verdade non existo! Agora eu son un "marsupio." Sarigueia (conversa) 16 de decembro de 2020 ás 14:38 (UTC)
Agora, Elisardojm, cómpre cambiar o nome dos artigos Sarigüé común e Sarigüeia de Virxinia polos seus respectivos nomes científicos. --XoioÉche o que hai 16 de decembro de 2020 ás 20:09 (UTC)

text: Xa está feito. Saúdos, --Elisardojm (conversa) 22 de decembro de 2020 ás 09:51 (UTC)
thread_title: Referencias para nomes comúns
Conversa:Didelphis virginiana

message: Cómpre cambiar o título polo de Didelphis virginiana. --XoioÉche o que hai 17 de decembro de 2020 ás 20:30 (UTC)
replies: text: Feito. Saúdos, --Elisardojm (conversa) 17 de decembro de 2020 ás 21:55 (UTC)
thread_title:  Título
Conversa:O Mesón do Vento, Ardemil, Ordes

message: Teño dúbidas sobre do nome correcto da igrexa. Dende logo non é unha capela (ou non a chamamos como tal) senón igrexa. É de recente construción e na diocese cítana como tal, inda que si dependa da súa igrexa parroquial, a de San Pedro de Ardemil. Sobre dos santo, non teño constancia de que sexa o Santo André: na construción non está marcado. A info de patrimoniogalego creo que non está ben. Pode alguén engadir outra bibliografía que o aclare? Mgl.branco (conversa) 19 de decembro de 2020 ás 15:59 (UTC)
replies: text: Respecto á advocación a Santo André, cítase tamén neste artigo. Respecto a se é igrexa ou capela, o costume é referirse a igrexa cando é templo parroquial, e capela/ermida cando é un templo que non é cabeza de parroquia (por exemplo, a Capela da Virxe Peregrina de Pontevedra), pero se houbese outra bibliografía ao respecto, habería que mudalo. Un saúdo!  --Estevo(aei)fálame aquí 19 de decembro de 2020 ás 16:30 (UTC)
replies: text: : Mgl.branco, se non me engano, no mapa topográfico nacional (:Ficheiro:MTN25-0070c1-2010-O_Meson_do_Vento.jpg) chámanlle capela de S. Antonio. One2 (conversa) 19 de decembro de 2020 ás 16:35 (UTC)
replies: text: :: Sorpréndeme como a marcou o IGE. Revisando por outros lados, efectivamente, véxoa citada como "Igrexa de San Andrés do Mesón do Vento". Está no actual PXOM (creo que normas provisionais en curso a finais, vd. tamén Código 0165/2007, Exp. 2010AAE0119). En ambos cítana como "Igrexa de San Andrés". Fóra diso, esta igrexa é de recente construción (inicio/mediados do s XX?) é actúa ao completo como tal (ten o seu horario de separado da parroquial, parte da parroquia vai só a esa, ten cemiterio propio etc). Se encontrades máis información, xenial!. Arestora vexo axeitado o de igrexa, mais vou seguir investigándoo! Mgl.branco (conversa) 19 de decembro de 2020 ás 19:31 (UTC)
thread_title: Igrexa do Mesón do Bento
Conversa:Residencia de Señoritas

message: Alguén podería revisar a ligazón a wikidata desta páxina? Utilicei o Modelo Museo pero non sei si é o máis axeitado. Na española está como Organización pero non atopo que modelos podo utilizar na Galipedia. Tanto a foto como os datos que aparecen na caixa os editei manualmente porque non aparecía nada na caixa. Non sei si se trata dun retardo en Wikidata ou si fixen algo mal. Grazas--CoroRP (conversa) 26 de decembro de 2020 ás 19:50 (UTC)
thread_title:  Wikidata
Conversa categoría:Xela Arias

message: Categoría Feministas de Galicia desde  Lles (conversa) 26 de decembro de 2020 ás 18:58 (UTC)
replies: text: Non sei o que queres dicir, pero si. A entrevista da que fala ese artigo pode lerse aquí. --. HombreDHojalata.conversa 26 de decembro de 2020 ás 21:06 (UTC)
thread_title: Categoría Feministas de Galicia
Conversa:Lipopolisacárido

message: Suxiro que a páxina endotoxina se fusione dentro da páxina lipopolisacárido. A páxina endotoxina é moi pequena e sen referencias e a información que dá está toda incluída na páxina lipopolisacárido sección "Historia". Pódese dicir que endotoxina e lipopolisacáridos son practicamente sinónimos e as pequenas diferenzas que hai entre os dous termos xa se explican na páxina. Noutras wikipedias, como a inglesa, tamén endotoxina redirixe a lipopolisacárido. A páxina lipopolisacárido é moito máis completa e cando estea terminada terá uns 50.000 bytes e decenas de referencias.--Miguelferig (conversa) 30 de decembro de 2020 ás 18:21 (UTC)
thread_title:  Fusión
Conversa:Pobo chócue

message: Xoio, o nome en galego para este pobo non me parece que estea ben referenciado, baséase no dicionario Estraviz, que non segue a normativa da RAG, e nun dicionario en portugués. Se non hai outras fontes axeitadas entendo que hai que mover o artigo a outro nome, quizais pobo chokwe... Saúdos, --Elisardojm (conversa) 4 de xaneiro de 2021 ás 18:05 (UTC)
thread_title: Nome do artigo
Conversa:Antón Costa Rico

message: poderías revisar, por favor, a fusión feita nesta páxina?
No historial, a primeira edición non pode ser de Patrisinha de decembro de 2020.
Graciñas, un saúdo e a seguir. --. HombreDHojalata.conversa 9 de xaneiro de 2021 ás 10:34 (UTC)
replies: text: , coido que agora está correcto. Grazas. MAGHOI (conversa) 9 de xaneiro de 2021 ás 15:01 (UTC)
thread_title:  Revisar proceso de fusión
Conversa:Malo (santo)

message: En portugués é Maclóvio (Na Bretanha Menor, território da actual França, São Maclóvio ou Macuto, bispo de Aleth, que, segundo a tradição, nasceu no País de Gales e morreu em Saintes, ref), o mesmo que no italiano é Maclovio (ref) e Maclovio en castelán (En Bretaña Menor, san Maclovio o Macuto, obispo de Alet, que, nacido en Cambria, murió en Saintes (640)., ref). Penso que o correcto en galego polo tanto é tamén Maclovio. --Norrin (Fálame) 14 de xaneiro de 2021 ás 16:22 (UTC)
replies: text: :En portugués tamén se coñece como Malo --HacheDous=0 (conversa) 14 de xaneiro de 2021 ás 18:28 (UTC).
replies: text: ::Habería que procurar referencias para a/s forma/s galega/s.--HacheDous=0 (conversa) 14 de xaneiro de 2021 ás 18:31 (UTC)
thread_title:  Título
Conversa:Alfredo Souto Cuero

message: 20 de agosto de 2013 ás 12:42 HombreDHojalata borrou a páxina "Alfredo Souto Cuero" (o contido era: {{Copyvio|1=http://coleccion.obrasocialncg.com/index.php?idautor=14}} --. HombreDHojalata.conversa 16 de xaneiro de 2021 ás 21:40 (UTC)
thread_title:  Rexistros da páxina
Conversa categoría:Finados pola COVID-19

message: Usuario:HombreDHojalata coido que sería mellor "Finados pola COVID-19". Entendo que os finados o fan por unha doenza (a COVID-19) e non por unha pandemia, a pandemia é a grande extensión dunha doenza que neste caso é a que mata. Qué opinas? Grazas! --Norrin (Fálame) 25 de xaneiro de 2021 ás 09:05 (UTC)
replies: text: movida, grazas pola observación. --. HombreDHojalata.conversa 25 de xaneiro de 2021 ás 16:17 (UTC)
thread_title:  Título
Conversa:Proxecto de Constitución para o futuro Estado galego

message: "28 de xaneiro de 2021 ás 02:30‎ One2 Conversa contribucións‎ m 6.763 bytes 0‎ One2 moveu a páxina "Proxecto de Constitución para un futuro Estado galego" a "Proxecto de Constitución para o futuro Estado galego": nome segundo a publicación"
Ola User:One2. A que te refires con "nome segundo a publicación"? Que publicación? --. HombreDHojalata.conversa 28 de xaneiro de 2021 ás 21:47 (UTC)
replies: text: Pois a verdade é que me refería a esa mesma que pos, HombreDHojalata. Aínda que buscando, vese que tamén foi publicada co mesmo nome polo Museo do Pobo Galego: . One2 (conversa) 28 de xaneiro de 2021 ás 21:58 (UTC)
thread_title:  Movemento
Conversa Wikipedia:Votacións/Nacionalidade

message: Gracias, Alex, por facer o balance desta votación. Porén, penso que non se poden contabilizar 3 votos positivos. En primeiro lugar, Usuario:Ocarteiro non cumpría no momento de inicio da votación (nin cumpre agora) con Wikipedia:Votacións#Quen pode votar?.
En segundo lugar (como considerar isto xa o deixo ao teu criterio), outro dos votos, o primeiro, formulouse antes de iniciado o período de votación. --. HombreDHojalata.conversa 1 de febreiro de 2021 ás 20:42 (UTC)
replies: text: Grazas a ti. Procedo a riscar o voto inválido; o outro (xa que non altera en nada o resultado) interpretareino como válido malia o equívoco temporal do usuario. En consecuencia, modificarei tamén o balance. --Atobar (conversa comigo) 2 de febreiro de 2021 ás 11:34 (UTC)
thread_title:  Contabilizar votos
Conversa:Eleccións municipais en Mañón

message: Modifico o partido do alcalde nas eleccións de 1979. Aquí, aparece a UCD co 100% dos votos; daquela o alcalde non pode ser de CD. Habería que conseguir máis referencias. Saúdos.--MAGHOI (conversa) 8 de febreiro de 2021 ás 09:48 (UTC)
thread_title:  eleccións 1979
Conversa:Josefina Bolinaga

message: Retiro a frase "En 1934, conseguiu o Premio Nacional de Literatura de España." porque na propia web do Ministerio, aquí, non aparece ningún premio con ese nome antes de 1940. Tampouco aparece premiada en 1934, aquí, senón en 1932, aquí. Saúdos.--MAGHOI (conversa) 15 de febreiro de 2021 ás 10:30 (UTC)
thread_title:  Premio Nacional de Literatura 1934
Conversa:Folga xeral de 1972

message: Non lle é propia a categoría de "Sindicalismo", por que? Lles (conversa) 10 de marzo de 2021 ás 08:58 (UTC)
replies: text: : Ola, Lles. Supoño que será porque dentro de "sindicalismo" hai unha subcategoría que é "Folgas". Saúdos.

text: MAGHOI (conversa) 10 de marzo de 2021 ás 09:14 (UTC)
Efectivamente a :Categoría:Folgas vai dentro da :Categoría:Sindicalismo, así que o artigo, ao estar incluído na primeira, xa está incluído na segunda. --. HombreDHojalata.conversa 10 de marzo de 2021 ás 15:13 (UTC)

text: Grazasǃ  Lles (conversa) 10 de marzo de 2021 ás 16:43 (UTC)
thread_title:  Categorías
Conversa:Arnarulunnguaq

message: Cando di "Alí volveu casar con Karl Peary, un fillo do explorador estadounidense" penso que se está a referir a que era fillo de Robert Peary, mais non estou certa.
Robert Peary, polo que pon na biografía de Josephine Cecilia Diebitsch Peary, tivo descendencia, ademais de con Josephine, cunha muller inuit chamada Allaka. Na biografía de Robert Peary só están rexistrados os fillos que tivo con Josephine. Lles (conversa) 17 de marzo de 2021 ás 07:49 (UTC)
thread_title:  Karl Peary 

message: Cambiei "casas secas" por iglús sen a certeza total. Lles (conversa) 17 de marzo de 2021 ás 07:54 (UTC)
thread_title:  Casas secas
Conversa:Salviniales

message: Cando fixen a primeira edición deste artigo equivoqueime no títuo, ao adaptar de forma incorrecta o termo cinetìfico Salviniales como Salviniais, cando o correcto é Salviniales, como en Pinales, Malvales ou Rosales  polo que volvín a editar o artigo (e facer algunhas pequenas adicións), polo que o procedente non é "fusionar" os artigos, senón eliminar o primeiro. --XoioÉche o que hai 19 de marzo de 2021 ás 19:31 (UTC)
thread_title: Nome equivocado
Conversa:Historia compostellana

message: Entendo eu que o nome máis acaído, na forma orixinal latina, é o que agora está como entrada principal: Historia compostellana. Por outra banda, pode quedar como redirección Historia compostelana (apoiada na referencia da tradución posterior ao castelán), pero iso non impide que no caso de haber unha tradución suxerida (non publicada con data de hoxe), esta debería levar a forma galega Historia compostelá, que polo tanto igualmente cabería incluír como redirección. Alguén que poida confirmalo? Grazas. --Atobar (conversa comigo) 21 de marzo de 2021 ás 18:43 (UTC)
*Aínda que non hai tradución galega da obra, si hai unha tradución dun estudo de Claudio Sánchez Albornoz co título de Ante a Historia compostelá obra de Mª Fe González Fernández e que se publicou en 2010. Penso que a referencia é relevante para que esa forma estea como redirección--HacheDous=0 (conversa) 21 de marzo de 2021 ás 20:53 (UTC)
replies: text: :O que eliminei do cabezallo é a forma Historia compostelana xa que non é título orixinal e só as formas orixinais e as galegas teñen sentido nun cabezallo.--HacheDous=0 (conversa) 21 de marzo de 2021 ás 20:56 (UTC)
replies: text: ::Moi ben. Moitas grazas, HacheDous=0. Dúbida resolta. --Atobar (conversa comigo) 22 de marzo de 2021 ás 10:39 (UTC)
thread_title:  ''Historia compostellana''
Conversa modelo:PortadaIrmáns

message: O antigo logo de MediaWiki (esquerda) debe mudarse polo novo (dereita). Véxase :mw:Manual:MediaWiki_logo_guidelines. --. HombreDHojalata.conversa 12 de abril de 2021 ás 10:17 (UTC)
replies: text: Grazas polo aviso! --Estevo(aei)fálame aquí 12 de abril de 2021 ás 10:53 (UTC)
thread_title:  Cambio de logo de MediaWiki